อาการ ที่ เป็น เเน่คอ ท้องร้องโครกคราก ใจสั่น กลัวว่าตัวเองจะเป็นอะไร ไปกระวนกระวาย นอนไม่หลับ หลังจากที่หายอาการที่เป็นรู้สึก อ่อนเพลีย ครับ เป็นมา3ปีแล้วครับ ทรมานมาครับผม ใช้ชีวิตประจำวันไม่สะดวกสบายเหมือนคนอื่นเลยครับ ผมอยากหายจากอาการนี้มากๆเลยครับคุณครับ
สวัสดีค่ะ อาการใจสั่น อาจจะเกิดจาก1.สาเหตุทางกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยโดยถ้าสัมพันธ์กับความกลัว ความกังวลนั้น อาจจะเป็นสาเหตุทางจิตใจได้เช่นกันแนะนำว่าถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไปการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีนหยุดสูบบุหรี่หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริมและสังเกตอาการดังกล่าวไป